Både Hobro og FC Hjørring udnyttede favoritrollen og sikrede sig begge videre til 3. runde af Pokalturneringen.

Hobro mødte Skanderborg ude, og her blev det til en målrig sejr på 0 - 4. Men cifrene gav ikke Danmarksserieholdet Skanderborg den kredit de hvade fortjent: - Det var en tæt kamp i 70 minutter, og Skanderborg havde stor ære af kampen. Ciffermæssigt lyder det måske som en let kamp, men de frustrerede os faktisk en del, siger Hobros sportschef Jens Hammer Sørensen til nordjyske.dk. I tirsdagens anden kamp blev det som sagt også til sejr for FC Hjørring, 0 - 3 ude mod Danmarksserieholdet Tjørring.